

**Δ Ε Λ Τ Ι Ο Τ Υ Π Ο Υ**

**ΒΡΑΔΙΕΣ ΠΟΛΙΤΙΣΜΟΥ της**

**ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ**

**03 , 04, 05 & 06 Σεπτεμβρίου**

**Φράγμα της Θέρμης**

Το **Κέντρο Πολιτισμού της Περιφέρειας Κεντρικής Μακεδονίας** διοργανώνει τις **«Βραδιές πολιτισμού» στο Φράγμα της Θέρμης** με **4 συναυλίες** για να υποδεχθούμε το φθινόπωρο, στον ξεχωριστό αυτό φυσικό χώρο, όπου 3000 καθίσματα θα φιλοξενήσουν το κοινό μας.

**Ώρα έναρξης: 20.30**

Ακολουθεί το πρόγραμμα:

**Τρίτη 03 Σεπτεμβρίου**

**«30 χρόνια ΥΠΟΓΕΙΑ ΡΕΥΜΑΤΑ»**

Τρεις έμπειροι μουσικοί, μία θρυλική φωνή, μια Υπόγεια παρέα που καταφέρνει να ξεπερνάει συνεχώς τα μουσικά της όρια και να δημιουργεί την απόλυτη live ατμόσφαιρα σε κάθε συναυλία! Τα Υπόγεια Ρεύματα είναι ένας ζωντανός οργανισμός

που αλλάζει διαρκώς μορφή σε όλα τα χρόνια της πορείας του, παραμένοντας πιστός στις μουσικές και κοινωνικές του αρχές.

Τα Υπόγεια Ρεύματα γιορτάζουν φέτος τα 30 χρόνια καλλιτεχνικής πορείας τους με τον νέο τους δίσκο και μια μεγάλη περιοδεία σε όλη την Ελλάδα και την Κύπρο, συναντώντας πάνω και κάτω από την σκηνή τους παλιούς και νέους τους φίλους. Συναντήστε τα και αφεθείτε στη ροή!

***Προπώληση εισιτηρίων 2*€,**  ***από τη more.com***

**Τετάρτη 04  Σεπτεμβρίου**

**ΑΦΙΕΡΩΜΑ ΣΤΟΝ ΘΑΝΟ ΜΙΚΡΟΥΤΣΙΚΟ**

**ΡΙΤΑ ΑΝΤΩΝΟΠΟΥΛΟΥ – ΔΗΜΗΤΡΗΣ ΖΕΡΒΟΥΔΑΚΗΣ ΚΑΙ ΟΙ ΡΕΒΑΝΣ**

Ο Θάνος Μικρούτσικος είναι διαχρονικός. Το έργο του μιλάει με τον ίδιο έντονο τρόπο από γενιά σε γενιά και την σημαδεύει σε βαθμό που κάποιος μπορεί να το αναγάγει και σε κάτι μαγικό. Έχοντας μαθητεύσει δίπλα του από το 2006 ως το τέλος, η Ρίτα Αντωνοπούλου αποφασίζει για πρώτη φορά να παρουσιάσει ένα ολοκληρωμένο αφιέρωμα στον αξέχαστο δημιουργό, χωρίς τον ίδιο επί σκηνής. Όπως λέει η ίδια, ο ένας λόγος είναι ότι τώρα νιώθει έτοιμη να το κάνει και ο δεύτερος η μουσική σύμπραξη με τους εξαιρετικούς Ρεβάνς. Με τεράστια αγάπη στο έργο του εδώ και χρόνια, οι Ρεβάνς δίνουν το δικό τους στίγμα σε εμβληματικά τραγούδια κι η συνεργασία με τη Ρίτα Αντωνοπούλου δημιουργεί ένα εκρηκτικό αποτέλεσμα που επιχειρεί και έχει σαν στόχο να νιώσουμε όλοι ξανά τον Θάνο κοντά μας όπως τότε.

“Θέλω να νιώσω ότι αν γυρίσω το κεφάλι θα είναι εκεί έτοιμος να μας διευθύνει με χαμόγελο και αγάπη…ίσως και περηφάνια…” Ρ.Α.

Καλεσμένος της Ρίτας Αντωνοπούλου, για τη σκηνή της Θέρμης, ο αγαπημένος Θεσσαλονικιός τραγουδοποιός Δημήτρης Ζερβουδάκης που μας έχει χαρίσει μοναδικές ερμηνείες στα τραγούδια του Μικρούτσικου.

***Προπώληση εισιτηρίων 2*€**  ***από τη more.com***

**Πέμπτη 05 Σεπτεμβρίου**

**«ΤΑ ΣΜΥΡΝΕΙΚΑ» Η ΕΣΤΟΥΔΙΑΝΤΙΝΑ ΝΕΑΣ ΙΩΝΙΑΣ ΒΟΛΟΥ ΚΑΙ Ο ΑΝΔΡΕΑΣ ΚΑΤΣΙΓΙΑΝΝΗΣ ΣΥΝΑΝΤΟΥΝ ΤΟΥΣ ΠΑΝΤΕΛΗ ΘΑΛΑΣΣΙΝΟ, ΑΣΠΑΣΙΑ ΣΤΡΑΤΗΓΟΥ ΚΑΙ ΓΙΑΝΝΗ ΔΙΟΝΥΣΙΟΥ**

Η Εστουδιαντίνα Νέας Ιωνίας Βόλου κλείνει 25 χρόνια δημιουργικής πορείας στον χώρο του ελληνικού τραγουδιού και έχει συνδέσει το όνομα της με τη Σμύρνη και την πλούσια μουσική της παράδοση. Ιδρυτής και καλλιτεχνικός της διευθυντής, ο μοναδικός μουσικός και συνθέτης Ανδρέας Κατσιγιάννης.

Μαζί με την Εστουδιαντίνα Νέας Ιωνίας Βόλου για τη συγκεκριμένη μοναδική συναυλία συμπράττουν σπουδαίοι ερμηνευτές o **Παντελής Θαλασσινός,** η **Ασπασία Στρατηγού** και ο **Γιάννης Διονυσίου.**

Εδώ και τριάντα χρόνια ο **Παντελής Θαλασσινός** μας ταξιδεύει με τα τραγούδια του. Η παράδοση πάντα παρούσα ως πνεύμα και ως ουσία, του δίνει ώθηση και όραμα ώστε ν’ αρθρώνει τη δική του φρέσκια και πρωτότυπη πρόταση.

**Ο Γιάννης Διονυσίου** με τη μεγάλη ερμηνευτική του δύναμη κάτι που τον κάνει ξεχωριστό είναι επίσης και η μεγάλη έκταση της φωνής του που του δίνει τη δυνατότητα να κινηθεί με άνεση σε όλο το φάσμα του εμπνευσμένου ελληνικού τραγουδιού.

**Η Ασπασία Στρατηγού** μέσα από τις ερμηνείες της και τη παρουσία της επί σκηνής, αποδεικνύει το πηγαίο ταλέντο της και τη σπουδαιότητα της καλλιτεχνικής της παρουσίας.

Το καλλιτεχνικό πρόγραμμα που μας έχουν ετοιμάσει **η Εστουδιαντίνα** και οι σπουδαίοι ερμηνευτές θα δώσουν τη δυνατότητα στο κοινό να τραγουδήσουν και να διασκεδάσουν τραγούδια που μας ενώνουν. Από τα ωραιότερα λαϊκά στα Σμυρνέϊκα και στα παραδοσιακά τραγούδια . Ένα εκρηκτικό πρόγραμμα με την σπουδαιότερη ορχήστρα Ελληνικής μουσικής.

Μια συναυλία με αρώματα από την αγαπημένη μας Σμύρνη.  
Με πρωτότυπα τραγούδια του Ανδρέα Κατσιγιάννη αλλά και όλα τα πολυαγαπημένα παραδοσιακά.

**Παίζουν οι:**

* **Ανδρέας Κατσιγιάννης** (καλλιτεχνική διεύθυνση / σαντούρι)
* **Σωτήρης Μαργώνης** (βιολί)
* **Δήμος Βουγιούκας** (ακορντεόν)
* **Σταύρος Κουσκουρίδας** (κλαρίνο)
* **Κώστας Γεδίκης** (μπουζούκι / λάφτα / λαούτο)
* **Απόστολος Βαλαρούτσος** (κιθάρα)
* **Φίλιππος Ρέτσιος** (πιάνο)
* **Κώστας Κωνσταντίνου** (κοντραμπάσο)
* **Κώστας Μερετάκης** (κρουστά)

***Προπώληση εισιτηρίων 2*€**  ***από τη more.com***

**Παρασκευή 06 Σεπτεμβρίου**

**«ΚΑΛΟ ΚΑΛΟΚΑΙΡΙ» «ΑΛΚΗΣΤΙΣ ΠΡΩΤΟΨΑΛΤΗ**

Η μοναδική Άλκηστις Πρωτοψάλτη με τη μαγευτική φωνή της- που αναδεικνύει υπέροχα ηχοχρώματα - θα μας ταξιδέψει με τα υπέροχα τραγούδια της. Η παρουσία της Άλκηστης Πρωτοψάλτη επί σκηνής είναι αναμφισβήτητα μία αποκάλυψη και πάντα έχει κάτι καινούργιο να μας προσφέρει.

«Καλό καλοκαίρι» μας υπόσχεται η αγαπημένη ερμηνεύτρια μαζί με μία εξάδα σπουδαίων μουσικών αφού είναι βέβαιο ότι θα μας παρασύρουν σε μουσικά μονοπάτια γεμάτα ένταση ,ευαισθησία και πάθος.

***Προπώληση εισιτηρίων 5*€,**  ***από τη more.com***

**Η είσοδος στο χώρο του Φράγματος Θέρμης θα γίνεται** με ηλεκτρονικά εισιτήρια που θα προμηθευτεί το κοινό μέσω της more.com, με το συμβολικό αντίτιμο **των** **2€ και 5€** και θα αντιστοιχούν **στα 3000 (μη αριθμημένα καθίσματα) που θα τοποθετηθούν στο χώρο.**

**Προπώληση εισιτηρίων https://www.more.com/music/bradies-politismou-tis-pkm-2024/**

και στα φυσικά σημεία πώλησης: **WIND, Public**

Ώρα έναρξης: **20.30**

ΟΡΓΑΝΩΣΗ ΠΑΡΑΓΩΓΗΣ:

**Κέντρο Πολιτισμού Περιφέρειας Κεντρικής Μακεδονίας**

Με την Υποστήριξη του

**Δήμου Θέρμης**

**ΧΟΡΗΓΟΙ ΕΠΙΚΟΙΝΩΝΙΑΣ:**

ΕΡΤ3, 9,58fm, 102fm, Αθηναϊκό Μακεδονικό πρακτορείο ειδήσεων, Πρακτορείο 104,9, Karfitsa, 95,5Metropolis, Transistor 100,3, Velvet 96,8fm, Zoo radio 90,8fm, Dion tv, Ράδιο Σάρωθρον, vwoman.gr,Voria.gr, Parallaxi.gr, the opinion.gr, stellasview.gr, Grtimes.gr, polismagazino, Thes.gr, avatonpress.gr,Tv100, Fm100, Typosthes.gr, Μακεδονία, makthes.gr, Thestival.gr, Thesstoday.gr, Metrosport, Metrosport.gr,Κουλτουροσουπα, cosmopolity.com, cityportal, republicradio, ogdoo.gr, Τύπος Θεσσαλονίκης

*πληροφορίες σχετικά με τα εισιτήρια :* ***www.kepo.gr***

***2310 602599***

